OpenLLM-France/wikimedia huggingface dataset:
# Hedina Sijerčić

Hedina Sijerčić (Sarajevo, Bòsnia i Hercegovina, 11 de novembre de 1960) és una periodista i poetessa romaní. Fa servir el dialecte gurbeti del romaní.
A partir dels anys vuitanta va ser pionera en la difusió de romaní a l'antiga República Iugoslava de Bòsnia i Hercegovina com a redactora en cap dels programes de ràdio i televisió de Sarajevo. Després es va mudar a Toronto, on va ser l'editora en cap del primer butlletí canadenc-romaní, Romano Lil, de 1998 a 2001.
El 1989 va escriure dues pel·lícules documentals: Adjive Romen i Karankoci-Koci. El 1991 va traduir la pel·lícula Ratvali bijav ("Noces de Sang"), de García Lorca, del romaní al serbi. El 1999 va ser editora en cap del fullet Kanadake Romane Mirikle ("Perles romaní de Canadà").
És autora del llibre Romany Lagends ("Llegendes romaní") amb textos en anglès i alemany (2004). El 2007 va publicar la col·lecció de poemes Dukh ("Dolor").

## Referències

* ↑ Sukanta Das; Sanatan Bhowal; Sisodhara Syangbo Border, Globalization and Identity. Cambridge Scholars Publishing, 18 abril 2018, p. 62–. ISBN 978-1-5275-1076-0.
* 1 2 3 Ronald Lee. Learn Romani: Das-Duma Rromanes. Univ of Hertfordshire Press, agost 2005, p. 335–. ISBN 978-1-907396-42-7.
* ↑ «La gitana Hedina Sijercic» (en espanyol europeu), 26-02-2009. [Consulta: 23 setembre 2020].
* ↑ «Hedina Tahirović-Sijerčić». RomArchive. [Consulta: 23 setembre 2020].

## Enllaços externs

* Biografia Arxivat 2018-10-16 a Wayback Machine.
# Guillermo Rosas Alonso

Guillermo "Guille" Rosas Alonso (nascut el 17 de maig de 2000) és un futbolista asturià que juga a l'Sporting de Gijón com a lateral dret.

## Carrera de club

Nascut a Gijón, Astúries, Rosas es va incorporar a l'Escola de Futbol de Mareo de l'Sporting de Gijón l'any 2009, procedent del Xeitosa CF. El 6 de juliol de 2018, quan encara era juvenil, va renovar el seu contracte per tres anys.
Ascendit al filial per a la campanya 2019-20, Rosas va debutar com a sènior el 16 de novembre de 2019, començant en un empat a casa per 1-1 contra el Celta de Vigo B a Segona Divisió B. Va marcar els seus primers gols el 15 de desembre, marcant un doblet en un gol de 6-0 a casa contra l'SCR Peña Deportiva.
Rosas va debutar amb el primer equip l'11 d'octubre de 2020, entrant com a substitut de Bogdan Milovanov a la segona part en una derrota per 0-1 a casa contra el Real Oviedo, que va ser el 109è derbi asturià. L'1 de febrer següent, va renovar el seu contracte fins al 2025 i va ascendir definitivament al primer equip, amb l'assignació de la samarreta amb el dorsal número 2.

## Referències

* ↑ «Guille Rosas» (en castellà). Sporting de Gijón. Arxivat de l'original el 21 març 2021. [Consulta: 14 octubre 2022].
* ↑ «El Sporting renueva al lateral derecho juvenil Guille Rosas» (en castellà). La Nueva España, 06-07-2018. [Consulta: 11 octubre 2020].
* ↑ «Guillermo Rosas renueva su compromiso con el Sporting» (en castellà). Sporting Gijón, 06-07-2018. Arxivat de l'original el 17 novembre 2022. [Consulta: 11 octubre 2020].
* ↑ «Así vieron los entrenadores y el jugador rojiblanco Guille Rosas el partido entre Sporting B y Celta B» (en castellà). La Nueva España, 16-11-2019. Arxivat de l'original el 18 octubre 2020. [Consulta: 11 octubre 2020].
* ↑ «El Sporting B recupera su mejor versión y se regala un set en blanco (6–0)» (en castellà). El Comercio, 15-12-2019. [Consulta: 11 octubre 2020].
* ↑ «El derbi se viste de azul» (en castellà). Marca, 11-10-2020. [Consulta: 11 octubre 2020].
* ↑ «Guille Rosas renueva con el Club y pasará a llevar el dorsal 2» (en castellà). Sporting Gijón, 01-02-2021. Arxivat de l'original el 1 febrer 2021. [Consulta: 25 maig 2021].

## Enllaços externs

* Guillermo Rosas Alonso a BDFutbol
* Guillermo Rosas Alonso, Fitxa a Soccerway
# Emili Sicars i de Palau

Emili Sicars i de Palau (Girona, 17 de juliol de 1841 – Barcelona, 8 d'octubre de 1913) fou un advocat, propietari i polític català.

## Biografia

De filiació carlista, fou elegit diputat per Girona a les eleccions generals espanyoles de 1871. Al Congrés dels Diputats va fer una petició perquè els jutges destinats a Catalunya coneguessin el català. Després seria candidat carlí a les eleccions de 1872 i 1891.
Amb els anys s'arrenglerà amb el sector carlí catalanista dirigit per Miquel Junyent i Rovira i va donar suport la Solidaritat Catalana, amb la que fou escollit senador per la província de Barcelona a les eleccions generals espanyoles de 1907 en la coalició Solidaritat Catalana, on es presentaven en una mateixa candidatura els carlistes, la Lliga Regionalista i altres.
El seu pare era Narcís Sicars i Lligoña (1801-1878), alcalde de Girona en 1841, i diputat a Corts per Girona en dues ocasions: en 1840 i en el període 1844-1846.
Casat el 26 de juny de 1873 amb Carme Salvadó i Minguell (n.1852).
El seu fill fou Narcís Sicars i Salvadó (†1918), I marquès de Sant Antoni, Doctor en Dret i en Filosofia i Lletres, escriptor catòlic i adaptador al català d'obres de teatre.

## Referències

* ↑ Diario de Sesiones del Congreso de los Diputados d'11 de maig de 1999, p. 7
* ↑ Se li atribueix la cita: Es inútil deciros que en las provincias catalanas se paga mucho, muchísimo más de lo que pueden soportar los elementos de su riqueza; y en cambio no cobramos, siendo así que en Madrid por regla general, nadie paga y todo el mundo cobra, extreta de «webcites».
* ↑ «Sicars y de Palau, Narciso», arxiu del Senat.
* ↑ «Sicars, Narciso», al web del Congrés.
* ↑ Certificació de matrimoni, en expedient del Senador «Sicars y de Palau, Emilio» de l'Arxiu del Senat.

## Enllaços externs

* Els senadors carlins de Catalunya (1903-1920) d'Isidre Molas
* Fitxa del Congrés dels Diputats (castellà)
* Fitxa del senat
# Senyoria de Dampierre

La senyoria de Dampierre fou una jurisdicció feudal de Xampanya. Els senyors de Dampierre, d'origen borgonyó, van ser famosos perquè van adquirir la senyoria de Borbó per matrimoni.
Van existir unes quinze nissagues Dampierre, de les que només dues han subsistit. No totes les famílies tenen el mateix origen, ja que hio ha a França unes 30 poblacions amb el nom Dampierre agafat per les famílies que tenien el feu.
Les onze nissagues diferents dels Dampierre relacionades el 1772 par François-Alexandre de La Chenaye-Aubert en el seu diccionari, són les següents :
Altres nobiliaris assenyalesn quatre famílies Dampierre més:

## Notes

* ↑ Régis Valette, Catalogue de la noblesse française au XXIe siècle, i Catalogue provincial sous Louis XVI de France et au XIXe siècle, ed. Robert Laffont, 2007
* ↑ William Duckett, Dictionnaire de la conversation et de la lecture: inventaire raisonné des notions générale les plus indispensable à tous, ed. "Aux comptoirs de la direction", 1854
* ↑ La Chesnaye des Bois, Dictionnaire de la noblesse, contenant les généalogies, l'histoire & la chronologie des familles nobles de la France, l'explication de leurs armes, & l'état des grandes terres du royaume, vol. 3, 1772
* ↑ La Chesnaye des Bois,Dictionnaire de la noblesse, contenant les généalogies, l'histoire & la chronologie des familles nobles de la France, l'explication de leurs armes, & l'état des grandes terres du royaume. vol. 3, 1772
* 1 2 Régis Valette, Catalogue de la noblesse française au XXIe siècle, augmentat amb el Catalogue provincial sous Louis XVI de France et au XIXe siècle, ed. Robert Laffont, 2007
* ↑ William Duckett, "Dictionnaire de la conversation et de la lecture: inventaire raisonné des notions générale les plus indispensable à tous", ed. "Aux comptoirs de la direction", 1854
* 1 2 William Duckett, Dictionnaire de la conversation et de la lecture: inventaire raisonné des notions générale les plus indispensable à tous, ed. « Aux comptoirs de la direction », 1854
* ↑ La Chesnaye-Desbois et Badier, volum 5 del Dictionnaire de la noblesse, contenant les généalogies, l'histoire & la chronologie des familles nobles de France, l'explication de leur armes, & l'état des grandes terres du royaume, ed. Duchesne, 1772
* ↑ Genealogia de Thibaut de Dampierre al site Medieval Lands
* ↑ Genealogia d'Elisabet de Monthlery, fille de Miló el Gran de Montlhéry al site Medieval Lands
* ↑ Genealogia de Guillem I al site Medieval Lands
* ↑ Genealogia d'Arquimbald el Gran al site Medieval Lands
* ↑ Genealogia de Iolanda de Châtillon al site Medieval Lands

## Referències

* Arxius Dampierre (289AP) segles XIII a XX, al Centre historique des Archives nationales
# Antelope Valley-Crestview

Antelope Valley-Crestview és una concentració de població designada pel cens dels Estats Units a l'estat de Wyoming. Segons el cens del 2000 tenia 1.642 habitants.

## Demografia

Segons el cens del 2000, Antelope Valley-Crestview tenia 1.642 habitants, 545 habitatges, i 459 famílies. La densitat de població era de 128,9 habitants/km².
Dels 545 habitatges en un 50,8% hi vivien nens de menys de 18 anys, en un 75% hi vivien parelles casades, en un 5,7% dones solteres, i en un 15,6% no eren unitats familiars. En l'11,2% dels habitatges hi vivien persones soles el 0,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,01 i el nombre mitjà de persones que vivien en cada família era de 3,27.
Per edats la població es repartia de la següent manera: un 33,4% tenia menys de 18 anys, un 8% entre 18 i 24, un 34,2% entre 25 i 44, un 22,9% de 45 a 60 i un 1,5% 65 anys o més.
L'edat mediana era de 32 anys. Per cada 100 dones de 18 o més anys hi havia 109,2 homes.
La renda mediana per habitatge era de 70.833 $ i la renda mediana per família de 72.031 $. Els homes tenien una renda mediana de 49.063 $ mentre que les dones 26.905 $. La renda per capita de la població era de 24.628 $. Entorn de l'1,5% de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antelope Valley-Crestview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 14 agost 2010].
* ↑ «Geographic Comparison Table- Antelope Valley-Crestview». American Fact Finder. Oficina del Cens dels Estats Units, 12-01-2010.
# Embolica que fa fort

Embolica que fa fort (títol original: A Fine Mess) és una pel·lícula estatunidenca dirigida per Blake Edwards, estrenada l'any 1986. Ha estat doblada al català.

## Argument

Dos lladregots intenten manipular una cursa de cavalls en un hipòdrom on s'està rodant una pel·lícula. Un dels actors, mentre planeja apoderar-se dels diners de les carreres té una aventura amb la xicota d'un gàngster que també està involucrat en l'assumpte.

## Repartiment

* Ted Danson: Spence Holden
* Howie Mandel: Dennis Powell
* Richard Mulligan: Wayne 'Turnip' Parragella
* Stuart Margolin: Maurici 'Binky' Drundza
* Maria Conchita Alonso: Claudia Pazzo
* Jennifer Edwards: Ellen Frankenthaler
* Paul Sorvino: Tony Pazzo
* Rick Ducommun: Wardell
* Keye Luke: Ishimine
* Ed Herlihy: Periodista de la tele
* Tawny Moyer: Vedette femenina
* Rick Overton: Company
* Larry Storch: Leopold Klop
* Cástulo Guerra: Director italià
* James Cromwell: Detectiu Blist
* Dennis Franz: Phil
* Arthur Hill (no surt als crèdits)

## Crítica

"Fluixa, falta d'alè"

## Referències

* ↑ esadir.cat. Embolica que fa fort. esadir.cat.
* ↑ «A Fine Mess». The New York Times.
* ↑ Martínez, Luis «A Fine Mess». El País.
# Egeland

Egeland és una població dels Estats Units a l'estat de Dakota del Nord. Segons el cens del 2000 tenia 49 habitants.

## Demografia

Segons el cens del 2000, Egeland tenia 49 habitants, 21 habitatges, i 14 famílies. La densitat de població era de 48,5 hab./km².
Dels 21 habitatges en un 33,3% hi vivien nens de menys de 18 anys, en un 42,9% hi vivien parelles casades, en un 14,3% dones solteres, i en un 33,3% no eren unitats familiars. En el 33,3% dels habitatges hi vivien persones soles el 23,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,86.
Per edats la població es repartia de la següent manera: un 26,5% tenia menys de 18 anys, un 4,1% entre 18 i 24, un 22,4% entre 25 i 44, un 18,4% de 45 a 60 i un 28,6% 65 anys o més.
L'edat mediana era de 44 anys. Per cada 100 dones de 18 o més anys hi havia 80 homes.
La renda mediana per habitatge era de 23.125 $ i la renda mediana per família de 34.375 $. Els homes tenien una renda mediana de 21.250 $ mentre que les dones 16.250 $. La renda per capita de la població era de 10.217 $. Cap de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Egeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Egeland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Aleksandr Preis

Aleksandr Preis (5 de desembre de 1905 - Iekaterinburg, 14 d'abril de 1942) en rus Александр Германович Прейс, va ser un escriptor rus de nombroses obres de teatre i llibrets, incloent-hi els de les òperes de Xostakóvitx El nas i Lady Macbeth de Mtsensk.

## Referències

* ↑ «Biografia» (en anglès). Royal Opera House. [Consulta: 2 juny 2019].
# Hèbrides

* Per a altres significats, vegeu «Les Hèbrides».
Les illes Hèbrides (Hebrides en anglès, Innse Gall en gaèlic) són un extens arxipèlag en la costa oest d'Escòcia. Els romans les anomenaren Hebudes. Pertanyen administrativament al Regne Unit. Des del punt de vista geològic, s'ha comprovat que aquest arxipèlag està compost per les roques més antigues de les illes Britàniques. Presenten comunament formes agrestes, retallades i escarpades, a causa dels diferents agents d'erosió que actuen sobre elles. Ocupen en conjunt una superfície de 7.285 km quadrats, la població d'uns 70.000 habitants ocupa un centenar d'illes, mentre que les altres quatre-centes estan deshabitades.
Comunament les hèbrides solen dividir-se en dos grups:
* Les Hèbrides Interiors compostes per Skye, Mull, Islay, Jura i Staffa.
* Les Hèbrides Exteriors compostes per Lewis, Harris, Berneray, Uist del Nord, Uist del Sud i Santa Kilda.
Les Hèbrides Interiors són una prolongació del territori escocès i estan separades de les Hèbrides Exteriors per una profunda depressió tectònica coberta per les aigües del mar. A 90 i 35 km respectivament a l'Oest de les hèbrides exteriors sorgeixen de les aigües de l'oceà Atlàntic els esculls deshabitats de Flannan i Santa Kilda, que manquen de tot interès econòmic. La majoria dels parlants nadius de gaèlic escocès habiten o viuen a les illes.

## Història

Hebudes és el nom que els romans donaren a les Hèbrides. Plini el Vell esmenta les Acmodae i les Hebudes, que volia dir 'illes de l'oest' i 'illes de l'est'.

## Economia

Els principals recursos econòmics dels illencs són la pesca, la cria de bestiar boví i oví, la producció artesanal de tweed, la destil·lació de whisky i, com activitat secundària, diferents cultius agrícoles. La ciutat més important és Stornoway (illa de Harris), que és un port pesquer.
# Himilcó (segle IV aC)

Himilcó (en llatí Himilco, en grec antic Ἱμίλκων) va ser un dels generals cartaginesos nomenats pel senat de Cartago per conduir la guerra a Àfrica contra Arcàgat el fill d'Agàtocles de Siracusa.
Va combatre contra la divisió dels siracusans sota el comandament d'Eumac, i els va derrotar completament, passant-los gairebé tots per l'espasa. Després va ocupar els passos a la vora de Tunis i va bloquejar a Arcàgat en aquesta ciutat. Ja no torna a ser esmentat.

## Referències

* ↑ Smith, William (ed.). «Himilco». A Dictionary of Greek and Roman biography and mythology. [Consulta: 28 juliol 2022].
# Antelope (Oregon)

Antelope és una població dels Estats Units a l'estat d'Oregon. Segons el cens del 2000 tenia 59 habitants.

## Demografia

Segons el cens del 2000, Antelope tenia 59 habitants, 27 habitatges, i 18 famílies. La densitat de població era de 44,7 habitants per km².
Dels 27 habitatges en un 14,8% hi vivien nens de menys de 18 anys, en un 63% hi vivien parelles casades, en un 3,7% dones solteres, i en un 33,3% no eren unitats familiars. En el 29,6% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,72.
Per edats la població es repartia de la següent manera: un 22% tenia menys de 18 anys, un 1,7% entre 18 i 24, un 18,6% entre 25 i 44, un 32,2% de 45 a 60 i un 25,4% 65 anys o més.
L'edat mediana era de 50 anys. Per cada 100 dones de 18 o més anys hi havia 100 homes.
La renda mediana per habitatge era de 40.208$ i la renda mediana per família de 37.500$. Els homes tenien una renda mediana de 30.000$ mentre que les dones 30.417$. La renda per capita de la població era de 17.444$. Aproximadament el 16,7% de les famílies i el 22,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antelope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Antelope». American Fact Finder. Oficina del Cens dels Estats Units, 12-01-2010.
# Similkameen (cràter)

Similkameen és un cràter de l'asteroide del cinturó principal (253) Mathilde, situat amb el sistema de coordenades planetocèntriques a -13.5 ° de latitud nord i 104.7 ° de longitud est. Fa un diàmetre de 3.4 km. El nom va ser fet oficial per la UAI l'any 2000 i fa referència a Similkameen, conca de carbó del Canadà.

## Referències

* ↑ "Similkameen (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hower, James C., et al.. John Wiley and Sons, Inc.. Coal: Availability, Mining, and Preparation: Encyclopedia of Energy Technology and the Environment, 1995.
# El senyor i la senyora Andrews

El senyor i la senyora Andrews (en anglès, Mr. and Mrs. Andrews), és un quadre del pintor britànic Thomas Gainsborough. Està realitzat en oli sobre llenç. Mesura 69,8 cm d'alt i 119,4 cm d'ample. Va ser pintat en 1749, trobant-se actualment en la National Gallery de Londres, Regne Unit.
Gainsborough és cèlebre pels seus retrats i pels seus paisatges, evidenciant-se en aquesta obra un intent de conjuminar els dos gèneres en un sol quadre. No era innovador en això, perquè ja Francis Hayman, entorn de l'any 1740 va pintar paisatges amb figures de cos sencer en primer pla. L'artista era veinteañero quan va pintar aquest llenç, conjuminant els dos gèneres, dels quals ell personalment sempre va preferir el segon; demostra més domini en pintar el paisatge que les persones retratades. El jove Robert Andrews, de vint-i-dos anys, es va casar amb Frances Carter, de setze anys, al novembre de 1748 i Gainsborough els va retratar poc després de les noces. Es tracten de nobles de la rural Suffolk. La parella està asseguda davant d'un roure: el marit en peus, ella asseguda. S'han retratat en la finca de la seva propietat, anomenada Auberies, i que es troba a uns quilòmetres de Sudbury. L'ampli paisatge realista que s'estén darrere d'ells és inconfundiblemente anglès. Hi ha camps de blat, grupillos d'arbres i suaus pujols en l'horitzó. Les gavillas de blat són símbol de la fertilitat.
Els esposos estan representats en una postura més aviat informal. En el cas de la jove senyora Andrews, l'expressió transmet certa rebel·lia. Crida l'atenció la seva falda, que va quedar inacabat. No se sap si allí estava pensat pintar una au de caça, com un faisà que el seu espòs hagués abatut, o bé un altre objecte com un llibre, o un nen. El seu vestit blau resplandece entre els tons més apagats de la resta del quadre.

## Referències

* Brook, A., «Robert Andrews i la seva esposa» en Pintura Britànica de Hogarth a Turner, Museu del Prado/British Council, 1988, págs. 150-151, ISBN 84-7483-490-2
* Rynck, Patrick de: Thomas Gainsborough, «El senyor i la senyora Andrews», en les pàg. 346-347 de Com llegir la pintura, 2005, Grup Editorial Random House Mondadori, S.L., ISBN 84-8156-388-9
* Walter, Ingo F. (editor): Thomas Gainsborough, «Robert Andrews i la seva esposa», en la p. 384 dels mestres de la pintura occidental, Tom I, 2005, Taschen, ISBN 3-8228-4744-5
# Malcoha africà occidental

El malcoha africà occidental (Ceuthmochares aereus) és una espècie d'ocell de la família dels cucúlids (Cuculidae) que habita la selva humida de l'Àfrica Occidental i Central, des de Gàmbia cap a l'est fins a l'oest de Kenya i cap al sud fins al nord d'Angola.
# Òlbia (Ligúria)

Olbia (llatí) - Ὀλβία en grec antic - era una ciutat de Ligúria suposadament entre Forum Julii (Fréjus) i Massàlia (Marsella). L'ordre que dona Pomponi Mela és: Forum Julii, Athenopolis, Olbia, Taurois, Citharistes i Massalia. Estrabó dona l'ordre al revés amb Massalia, Tauroentium, Olbia, Antipolis i Nicaea i afegeix el port d'Augustus (Forum Julii) entre Olbia i Antipolis (Antibes). Va ser sens dubte una fundació de Massalia probablement com a punt defensiu contra els sàl·lies i altres tribus lígurs dels Alps.

## Referències

* ↑ Smith, William (ed.). «Olbia». Dictionary of Greek and Roman Geography (1854). [Consulta: 12 gener 2021].
# Hemos (mitologia)

* Pel que fa a les muntanyes de Tràcia vegeu Hemos.
Hemos (en grec antic Αἷμος) va ser, segons la mitologia grega, un dels fills de Bòreas i d'Oritia, i per tant, germà dels Borèades Càlais i Zetes.
Es va casar amb Ròdope, la filla del déu-riu Estrímon. El dos van regnar sobre Tràcia. Van tenir un fill, Hebros, epònim del riu que porta aquest nom. Hemos i Ròdope van tenir el desvergonyiment de fer-se adorar com a déus, i van prendre el nom de Zeus i d'Hera. Per castigar-los per aquest sacrilegi van ser transformats en muntanyes, l'Hemus i Ròdope.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 238. ISBN 9788496061972.
# Hannó (206 aC)

Hannó fou un oficial cartaginès al servei de Magó Barca a Hispània durant la Segona guerra Púnica.
Derrotat Àsdrubal Giscó l'any 206 aC, i Hannó mateix pel pretor Marc Juni Silà, el general Magó es va refugiar a Gades i va enviar a Hannó per reclutar mercenaris entre les tribus d'Hispània veïnes. Hannó va poder reclutar una força important però abans d'organitzar-se el va atacar i derrotar Gai Luci Marci Sèptim. Hannó va poder fugir del camp de batalla amb un petit cos de tropes però els mateixos mercenaris el van entregar al general romà una mica després. En parla Titus Livi.

## Referències

* ↑ 21.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 346
# Antelope

«Antelope» té aquests significats:
* Antelope (comtat de Sacramento), concentració de població designada pel cens a l'estat de Califòrnia
* Antelope (Montana), concentració de població designada pel cens a l'estat de Montana
* Antelope (Oregon), població dels Estats Units a l'estat d'Oregon
* Antelope Canyon, canyó a Arizona, Estats Units
* Antelope Hills, concentració de població designada pel cens dels Estats Units a l'estat de Wyoming
* Antelope Valley-Crestview, concentració de població designada pel cens dels Estats Units a l'estat de Wyoming
* Expedició d'Antelope Hills, campanya organitzada entre el 1858 per part dels Rangers de Texas i membres d'altres tribus ameríndies aliades contra poblats dels comanxes i els kiowes a la Comanchería